Diari Oficial de la Generalitat Valenciana


Sumari del DOGV 4169, del 16-01-2002 (2001/12466)

ORDRE de 29 de novembre de 2001, de la Conselleria de Cultura i Educació, per la qual es concedix l'autorització d'obertura i funcionament en el nivell d'Educació Especial i l'ampliació de la capacitat de l'Educació Infantil, II cicle, al centre docent privat Santa Ana y San José de la Montaña, d'Albal (València).
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4169

Data del DOGV
:   16-01-2002

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2001/12819


Data del document
:   29-11-2001

Organisme emissor
:   Conselleria de Cultura i Educació

Tipus de document
:   Ordre

Descriptors 

:   * Albal
    * ensenyament primari

ORDRE de 29 de novembre de 2001, de la Conselleria de Cultura i Educació, per la qual es concedix l'autorització d'obertura i funcionament en el nivell d'Educació Especial i l'ampliació de la capacitat de l'Educació Infantil, II cicle, al centre docent privat Santa Ana y San José de la Montaña, d'Albal (València). [2001/12464]
  
L'expedient ha sigut iniciat pel representant de la titularitat del centre privat Santa Ana y San José de la Montaña, en sol·licitud d'obertura i funcionament en el nivell d'Educació Especial i l'ampliació de la capacitat de l'Educació Infantil, II cicle.
  
La Direcció General de Centres Docents ha declarat, mitjançant Resolució de 21 de juliol de 1999, l'adequació de les modificacions proposades, pel que fa a espais educatius, al que es disposa en el Reial Decret 1.004/1991, de 14 de juny (BOE de 26.06.91), pel qual s'establixen els requisits mínims dels centres que impartisquen ensenyaments de règim general no universitaris.
  
L'expedient inclou l'informe favorable de la Unitat Tècnica de Construccions i de la Inspecció Educativa.
  
Vists la Llei Orgànica 8/1985, de 3 de juliol (BOE de 04.07.85), Reguladora del Dret a l'Educació; la Llei Orgànica 1/1990, de 3 d'octubre (BOE de 04.10.90), d'Ordenació General del Sistema Educatiu; el Reial Decret 1.004/1991, de 14 de juny (BOE de 26.06.91), pel qual s'establixen els requisits mínims dels centres que impartisquen ensenyaments de règim general no universitaris, i el Reial Decret 332/1992, de 3 d'abril (BOE de 09.04.92), sobre autoritzacions de centres docents privats per a impartir ensenyaments de règim general no universitaris.
  
Fent ús de les atribucions conferides per l'article 35 de la Llei de Govern Valencià,
  
ORDENE
  
Únic
  
Autoritzar l'obertura i funcionament, en el nivell d'Educació Especial i l'ampliació de capacitat en Educació Infantil, 2n cicle, al centre que més avall s'indica i en els termes que s'hi especifiquen:
  
Centre: Santa Ana y San José de la Montaña
  
Titular: M.M. Desamparados y San José de la Montaña
  
Domicili: c/ José Antonio, 10
  
Localitat: Albal
  
Província: València
  
Codi: 69894303
  
- S'autoritza 1 unitat d'Educació Especial (suport a la integració) amb 15 llocs escolars.
  
- S'amplia la capacitat d'Educació Infantil, II cicle, de manera que el centre queda configurat en el mencionat nivell amb les 3 unitats i un total de 75 llocs escolars de capacitat màxima:
  
Composició resultant de la resta del centre:
  
- 6 unitats d'Educació Primària, amb 150 llocs escolars
  
- 4 unitats d'Educació Secundària Obligatòria, amb 113 llocs escolars
  
DISPOSICIÓ ADDICIONAL
  
La present ordre donarà lloc a les corresponents inscripcions en el Registre de Centres Docents de la Comunitat Valenciana.
  
Conformement al que s'establix en els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, contra el present acte que posa fi a la via administrativa es podrà interposar, potestativament, un recurs de reposició o bé plantejar directament un recurs contenciós administratiu, atenent els terminis i davant els òrgans que s'indiquen a continuació:
  
a) El recurs de reposició s'haurà d'interposar davant el conseller de Cultura i Educació, en el termini d'un mes a comptar des de l'endemà de la notificació o publicació, segons corresponga.
  
b) El recurs contenciós administratiu s'haurà de plantejar davant el Tribunal Superior de Justícia de la Comunitat Valenciana, en el termini de dos mesos a comptar des de l'endemà de la notificació o publicació, segons corresponga.
  
València, 29 de novembre de 2001
  
El conseller de Cultura i Educació
  
MANUEL TARANCÓN FANDOS